Блокадите в Европа се завръщат на фона на умора от ограниченията Пандемията предизвика икономическа криза , която обаче не засегна всички , коментират наблюдатели Блокадите се завръщат в Европа - една по една държавите ограничават все повече дейности , но ситуацията е различна от пролетта , пише европейското издание Politico . Този път мерките са съпроводени и от съпротивата на хората . " Изправени сме пред двама врагове : коронавируса и коронаумората " , коментира преди дни председателят на Европейската комисия Урсула фон дер Лайен . Втората вълна настъпва в Европа и спешните отделения на болниците в много държави са пред или вече са препълнени . Това накара правителствата на Белгия , Франция , Германия и Великобритания да " затворят " , а в Испания , Италия , Португалия и Австрия ограниченията са все по - големи . Но тези действия не се приемат от хората , които се боят повече от икономическите трудности . Много смятат , че сегашната ситуация е можело да бъде избегната - знак за липсата на ефективни действия на правителствата . Пример е Италия . Страната беше една от най - сериозно засегнатите през пролетта . В лятната пауза повечето дейности бяха възстановени , но сега отново ограниченията са сложени . Това обаче не се приема без съпротива - в Неапол демонстрации накараха местните власти да се откажат от регионалната блокада . В Рим членове на нацистката партия " Форца Нуова " участваха в сблъсъци с полицията , протестирайки срещу обявения полицейски час и наричайки действията на правителството " санитарна диктатура " . Премиерът Джозепе Конте коментира , че разбираемо тези ограничения " провокират ярост и разочарования " , но вижда и опит за умишлено предизвикване на протести . Причината за тези протести е ясна : разпространението на вируса предизвика икономическа криза , която обаче не засяга всички , коментира Клифър Скот , преподавател по социална психология в Килския университет ( в Стафордшир ) . Той посочва , че негативните последици от коронакризата се носят основно от младите хора и социалнослабите и предупреждава , че конфликтите ще бъдат все по - чести . Италия не е единствената страна , където има социални протести срещу ограниченията . В Испания има ескалация на напрежението в редица градове , арести и ранени полицаи в Мадрид , Барселона и други големи градове . В Брюксел също имаше протести срещу блокадата на града , а в Берлин опитаха да подпалят сграда на института " Роберт Кох " - федералната агенция , съветваща правителството в битката с разпространението на COVID . В германската столица имаше и протестен марш срещу ограниченията , налагани от властите . Сред протестиращите в Берлин се появиха крайнодесни , скептици и вярващи в теориите на конспирациите , които обвиняват 5 G мрежата за разпространението на вируса и се обявяват против ваксинирането срещу болестта . Във всичко това се вижда дълбокото разочарование от начина , по който лидерите на Европа се справят с кризата , пише още Politico . Има отчетлив спад в доверието , което се беше повишило по време на първата вълна . Един от пострадалите е британският премиер Борис Джонсън , който през април имаше одобрение от 67 % от британците . Но днес 58 % от тях не одобряват неговите действия . Преди седмици той обяви блокада в северните части на страната , особено тежко приета в Манчестър , спечелвайки си гнева на живеещите там . Според обвиненията Джонсън " наказва " тази част от страната , затваряйки я без достатъчна финансова подкрепа . По - късно британският премиер обяви и пълна блокада на Великобритания , която ще продължи до края на ноември . Италианският премиер Конте пък се радваше на одобрението на 70 % от своите съграждани през пролетта , а днес по - малко от половината италианци се обявават в негова защита , въпреки че повечето подкрепят ограниченията . Според последните проучвания едва 25 % от италианците са против предприетите мерки в борбата с разпространението на коронавируса . Същото е положението и в Германия - голяма част от хората в страната одобряват ограниченията , но само през октомври Ангела Меркел е загубила 8 пункта от подкрепата си . Одобрението за германския канцлер е 51 % и това всъщност е една от най - високите стойности в Европа . Крайнодесните изглеждат големите печеливши от кридата , обявявайки се срещу ограниченията . В Италия лидерът на Ла Лига Матео Салвини вече се обяви , че се " бори за Италия и икономиката " .